Source: https://finlex.fi/fi/laki/ajantasa/kumotut/1978/19780533
Timestamp: 2020-08-06 23:10:05+00:00

Document:
Kumottu säädös Asetus kuluttajavalituslautakunnasta (kumoutunut) 533/1978 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vanhentuneet ajantasaiset › 29.6.1978/533
29.6.1978/533
Asetus kuluttajavalituslautakunnasta (kumoutunut)
Tämä asetus on kumoutunut 1.3.2007 alkaen. Ks. L kuluttajariitalautakunnasta 8/2007 26 §.
1 § (30.6.1995/911)
Kuluttajavalituslautakunnan toimintaa johtaa sen puheenjohtaja. Puheenjohtajan nimittää valtioneuvosto virkaa haettavaksi julistamatta.
Puheenjohtaja valvoo, että lautakunnalle kuuluvat tehtävät hoidetaan tehokkaasti ja taloudellisesti ja että lautakunnassa asioivien palveluun kiinnitetään erityistä huomiota. Puheenjohtajan tulee seurata oikeusperiaatteiden soveltamisen ja lain tulkinnan yhdenmukaisuutta lautakunnan ratkaisuissa.
3 § (30.6.1995/911)
Kuluttajavalituslautakunnalle kuuluvat asiat ratkaisee:
1) kuluttajavalituslautakunnan täysistunto tai jaosto;
2) puheenjohtaja; tai
Asioiden ratkaisusta yksinkertaisessa käsittelyssä säädetään kuluttajavalituslautakunnasta annetun lain 5 §:n 1 momentissa. Puheenjohtaja voi yksittäistapauksessa ottaa ratkaistavakseen asian, joka muutoin olisi hänen alaisensa ratkaistava.
Kuluttajavalituslautakunnan henkilökunnan on annettava kunnallisille kuluttajaneuvojille neuvoja ja opastusta lautakunnan toimivaltaan kuuluvissa asioissa. (14.3.1997/239)
5 § (30.6.1995/911)
Kuluttajavalituslautakunnassa on sihteeri. Kuluttajavalituslautakunnassa voi lisäksi olla muuta henkilöstöä.
Kuluttajavalituslautakunnan sihteeri toimii puheenjohtajan sijaisena lautakunnan hallintoa koskevissa tehtävissä ja avustaa puheenjohtajaa lautakunnan toimivaltaan kuuluvissa tehtävissä.
Kuluttajavalituslautakunnassa ja sen jaostoissa asioita esittelevät lautakunnan sihteeri ja esittelijät. Kuluttajavalitusasioiden valmistelussa on pyrittävä sovintoon ja tehtävä tarvittaessa sitä edistävä ehdotus.
9 § (30.6.1995/911)
Kuluttajavalituslautakunnan puheenjohtaja voi omasta aloitteestaan tai jaoston esityksestä saattaa kuluttajavalituslautakunnan täysistunnon käsittelyyn periaatteellisesti tärkeät valitusasiat sekä valitusasiat, jotka lautakunnan ratkaisukäytännön yhdenmukaistamiseksi on tarpeen käsitellä myös täysistunnossa. Lisäksi täysistunnossa käsitellään periaatteellisesti tärkeät lausunto- ja hallintoasiat sen mukaan kuin työjärjestyksessä määrätään.
13 § (30.6.1995/911)
Kuluttajavalituslautakunnan päätöstaltiot sekä asianosaisille annettavat toimituskirjat allekirjoittaa istunnon puheenjohtaja ja varmentaa asian esittelijä. Yksinkertaisen käsittelyn päätöstaltiot ja toimituskirjat allekirjoittaa asianomainen esittelijä, jollei työjärjestyksessä toisin määrätä. Valmistavien asiakirjojen allekirjoittamisesta sekä jäljennösten ja otteiden varmentamisesta määrätään työjärjestyksessä.
15 § (30.6.1995/911)
Kuluttajavalituslautakunnan sihteerin tulee olla oikeustieteen kandidaatin tutkinnon suorittanut. Kuluttajavalituslautakunnan esittelijöiltä vaaditaan oikeustieteen kandidaatin tutkinto tai muu virkaan soveltuva ylempi korkeakoulututkinto.
Sihteerin, esittelijät ja muun henkilöstön nimittää tai ottaa puheenjohtaja.
16 § (25.8.2005/639)
Kuluttajavalituslautakunnan puheenjohtajalle myöntää virkavapauden oikeusministeriö.
17 § (29.12.1994/1429)
Virkamieheksi nimittämisestä määräaikaiseen virkasuhteeseen valtion virkamieslain (750/94) 9 §:n 1 momentin nojalla päättää se viranomainen, joka tämän asetuksen 16 §:n mukaan myöntäisi vastaavasta virasta virkavapauden.
18 § (25.8.2005/639)
Kuluttajavalituslautakunnan jaostojen puheenjohtajat saavat palkkiota oikeusministeriön vahvistamien perusteiden mukaan.
19 § (25.8.2005/639)
Kuluttajavalituslautakunnasta annetun lain (42/1978) 8 §:ssä tarkoitettu lausunto on ensisijassa pyydettävä valtion viranomaiselta tai tutkimuslaitokselta. Maksettava korvaus suoritetaan asianomaista tutkimuslaitosta koskevien, valtion maksuperustelain (150/1992) mukaan säädettyjen perusteiden mukaisesti.
Muussa tapauksessa korvaus suoritetaan oikeusministeriön vahvistamien yleisten perusteiden mukaan.
22 § (30.6.1995/911)
Tarkemmat määräykset kuluttajavalituslautakunnan asioiden käsittelystä ja lautakunnan muusta toiminnasta annetaan työjärjestyksessä, jonka vahvistaa puheenjohtaja täysistuntoa kuultuaan.
29.1.1988/84:
26.3.1993/294:
7.5.1993/424:
Tämä asetus tulee voimaan 15 päivänä toukokuuta 1993.
29.12.1994/1429:
Tämä asetus tulee voimaan 1 päivän tammikuuta 1995.
30.6.1995/911:
14.3.1997/239:
25.8.2005/639:
1 § 2 § 3 § 4 § 5 § 6 § 7 § 8 § 9 § 10 § 11 § 12 § 13 § 14 § 15 § 16 § 17 § 18 § 19 § 20 § 21 § 22 § 23 § Muutossäädösten voimaantulo ja soveltaminen:29.1.1988/84:26.3.1993/294:7.5.1993/424:29.12.1994/1429:30.6.1995/911:14.3.1997/239:25.8.2005/639:

References: § 2
 § 3
 § 4
 § 5
 § 6
 § 7
 § 8
 § 9
 § 10
 § 11
 § 12
 § 13
 § 14
 § 15
 § 16
 § 17
 § 18
 § 19
 § 20
 § 21
 § 22
 § 23